**О Б Р А З Л О Ж Е Њ Е**

1. **УСТАВНИ ОСНОВ**

Уставни основ за доношење Закона о потврђивањуПротокола о одређивању тромеђне граничне тачке између Републике Србије, Црне Горе и Босне и Херцеговине садржан је у члану 99. став 1. тачка 4. Устава Републике Србије, којим је прописано да Народна скупштина потврђује међународне уговоре када је законом предвиђена обавеза њиховог потврђивања.

1. **РАЗЛОЗИ ЗБОГ КОЈИХ СЕ ПРЕДЛАЖЕ ПОТВРЂИВАЊЕ ПРОТОКОЛА**

У склопу приступних преговора Републике Србије са Европском унијом, неопходно је решити сва отворена питања у вези са границама (Поглавље 24 – Правда, слободе и безбедност). Одређивање тромеђне граничне тачке је први корак у преговорима о утврђивању граничне линије, а Протокол о тромеђи је посебан документ о државној граници и саставни део граничне документације. Закључивањем овог документа стварају се услови за наставак преговора и решавања отвореног питања у вези са границама, односно унапређење билатералних односа са земљама потписницама.

1. **СТВАРАЊЕ ФИНАНСИЈСКИХ ОБАВЕЗА ЗА РЕПУБЛИКУ СРБИЈУ** **ИЗВРШАВАЊЕМ ПРОТОКОЛА**

Извршавањем Протокола о одређивању тромеђне граничне тачке између Републике Србије, Црне Горе и Босне и Херцеговине не стварају се финансијске обавезе за Републику Србију, осим трошкова путовања и трошкова постављања тромеђне граничне ознаке које деле потписнице Протокола у подједнаком износу.

1. **ПРОЦЕНА ПОТРЕБНИХ ФИНАНСИЈСКИХ СРЕДСТАВА ЗА ИЗВРШАВАЊЕ ПРОТОКОЛА**

Средства неопходна за спровођење Протокола о одређивању тромеђне граничне тачке између Републике Србије, Црне Горе и Босне и Херцеговине у укупном износу од 202.000,00 динара обезбеђена су Законом о буџету Републике Србије за 2019. годину („Службени гласник РС”, бр. 95/18 и 72/19), на Разделу 17 – Министарство спољних послова у износу од 97.000,00 динара и на Разделу 38 – Републички геодетски завод у износу од 105.000,00 динара.

У случају да се извршавање Протокола настави у наредним годинама, средства ће бити планирана на истим разделима у оквиру лимита одређеног од стране Министарства финансија.